BMW 700

BMW 700 — мікралітражны заднематорны легкавы аўтамабіль, выпускаўся BMW з жніўня 1959 года па верасень 1965 года.

 Гісторыя 
злева|міні|Купэ.
злева|міні|Кабрыялет.
Базіраваўся на агрэгатах BMW 600 (ён, у сваю чаргу, прадстаўляў сабой мадыфікацыю аўтамабіля Isetta). У адрозненне ад «шасцісотага», нарэшце, BMW 700 меў нармальны кузаў з двума дзвярыма па баках. Дызайн аўтамабіля быў выкананы Джавані Мікелоці (Giovanni Michelotti). Асноўнай мадэллю быў двухдзверны седан, акрамя таго кузаўное атэлье Karosserie Baur з Штутгарта рабіла кузава для купэ і кабрыялетаў.

Рухавік быў двухцыліндравым, паветранага астуджэння, аб'ёмам 697 см³ і паходзіў ад матацыкла BMW R67. Ён развіваў 32 к. с. і па дадзеных вытворцы разганяў машыну да 125 км/г.

У сакавіку 1962 года седан быў мадэрнізаваны і стаў называцца BMW LS Saloon, колавая база павялічылася на 160 мм, а агульная даўжыня — на 320 мм. У верасні 1964 года аналагічным чынам было мадэрнізавана і купэ, цяпер якое называлі BMW LS Coupé.

«Сямісоты» быў адной з некалькіх мадэляў, якія выратавалі BMW ад банкруцтва на мяжы 50-х і 60-х гадоў. Агульная колькасць выпушчаных экзэмпляраў дасягнула 188 221 штук, што ў пяць разоў больш, чым колькасць выпушчаных асобнікаў яго папярэдніка. Такі поспех прымусіў кіраўніцтва кампаніі адмовіцца ад запланаванага недружалюбнага зліцця з Mercedes-Benz. У 1961 годзе на атрыманыя пры продажы BMW 700 грошы фірма запусціла ў вытворчасць новую мадэль, зноў з дызайнам ад Мікелоці — BMW New Class 1500, з’яўленне якой сімвалізавала канчатак крызісу кампаніі і яе сыход ад вытворчасці танных малалітражак, якія дапамаглі кампаніі застацца на плаву.

«Сямісоты» стаў апошнім кампактным BMW да самага 2004 года, калі з’явіўся BMW першай серыі E87 — адзіны ў сваім класе аўтамабіль з заднім прывадам і падоўжна размешчаным рухавіком.

 Гоначная версія 700 RS 
злева|міні|BMW 700 RS
Мадэль 700 RS уяўляла сабой моцна мадыфікаваную гоначную версію. Яна мела спецыяльны лёгкі і аэрадынамічны кузаў, а рухавік быў фарсіраваны да 70 к.с. На такіх машынах паспяхова выступалі гоншчыкі Ганс-Ёахім Штук і Жакі Ікс.

 BMW 700 Colani 
У 1963 годзе нямецкі дызайнер Луіджы Калані сканструяваў на шасі BMW 700 дарожны спорткар з апорным пластыкавым кузавам-манакокам. Акрамя прасторавай архітэктуры кузава, прататып адрозніваўся абцякальным корпусам з нізкім каэфіцыентам аэрадынамічнага супору (Cx=0,22). BMW 700 Colani важыў 440 кілаграмаў, таму нягледзячы на 700-кубовы матор магутнасцю ў 32 конскія сілы, мог разганяцца да 200 км/г. Быў выраблены адзін асобнікДесять прототипов самого неординарного автомобильного дизайнера ХХ века // motor.ru .

 Тэхнічныя характарыстыкі 
 Мадэль BMW 700 (ab 1963) BMW 700 Sport / CS 
(1960–1964) BMW LS Luxus 
(1963–1965)Рухавік: Размешчаны ззаду, двухцыліндравы, апазітны, з алюмініевым блокам.Працоўны аб'ём:  697 см³Дыяметр цыліндру × Ход поршня:  78 × 73 мм Макс. магутнасць пры абаротах: 23,5 кВт (32 к. с.) @ 5000 29,4 кВт (40 к. с.) @ 5700 23,5 кВт (32 к. с.) @ 5000Макс. момант пры абаротах: 50 Н*м @ 340051 Н*м @ 450050 Н*м @ 3400Ступень сціску:  7,5 : 1 9,0 : 1 7,5 : 1Клапаны механізм: Верхнеклапанны, з адным размеркавальным валам, прывад клапанаў штуркачамі.Кузаў: Нясучы, суцэльнаметалічны.Каляіна (пярэдніх/задніх колаў):  1270/1200 ммКолавая база: 2120 ммШыны: 5.20–12“ 5.20–12“/5.50–12 5.20–12“/5.50–12“Габарыты Д × Ш × У:  3540 × 1480 × 1345 мм3540 × 1480 × 1270 мм3860 × 1480 × 1360 ммСухая маса:  640 кг650 кг680 кгМакс. хуткасць:  120 км/г135 км/г120 км/гКошт новага:  4.760,00 DM5.850,00 DM4.995,00 DM

700
Катэгорыя:Заднепрывадныя аўтамабілі
Катэгорыя:Аўтамабілі паводле алфавіта